উলুবেড়িয়ায় বাজার পাড়ায় রাস্তার পাশেই বসে খোলা বাজার। সেখানেই পসরা সাজিয়ে বসেছেন ব্যবসায়ীরা। বাজি বানানোর সমস্ত সরঞ্জাম পাওয়া যাচ্ছে এখানে, অ্যালুমিনিয়াম চুর, সোরা (পটাশিয়াম নাইট্রেট), গন্ধক (সালফার), লোহাচুর সব বিক্রি চলছে ওজন দরেই। তার পাশেই রয়েছে তুবড়ির খোল সহ অন্য প্রয়োজনীয় সামগ্রী। ছোট-বড় সকলেই এসে হাত বুলিয়ে দেখে যাচ্ছে। দরদামও চলছে ক্রেতাদের সাথে বিক্রেতার। দামে পোষালে এখানে থেকে মশলা কিনেও নিয়ে যাচ্ছেন ক্রেতারা। এই মশলা দিয়েই অনেকের বাড়ির ছাদে কোথাও বাড়ির বারান্দায় বা উঠোনে বানানো হবে রং মশাল, তুবড়ি বা কালি পটকা, আমড়া বোম সহ অনেক বাজি।